জারক

রসায়নবিজ্ঞানে, জারক (অক্সিডেন্ট, অক্সিডাইজার) হচ্ছে একটি রাসায়নিক উপাদান যা বিভিন্ন যৌগ বা মৌলকে জারিত করার ক্ষমতা রাখে - অন্য কথায়, তাদের ইলেকট্রন গ্রহণ করার ক্ষমতা আছে। সাধারণ জারক হল অক্সিজেন, হাইড্রোজেন পারক্সাইড এবং হ্যালোজেন। এক অর্থে, জারক হচ্ছে একটি রাসায়নিক উপাদান যা একটি রাসায়নিক বিক্রিয়ায় এক বা একাধিক ইলেকট্রন গ্রহণ করে। সেই অর্থে, এটি জারণ-বিজারণ(রেডক্স) বিক্রিয়ার একটি উপাদান। দ্বিতীয় অর্থে, জারক হল একটি রাসায়নিক উপাদান যা তড়িৎ ঋণাত্মক পরমাণুকে(সাধারণত অক্সিজেন) একটি সাবস্ট্রেটে স্থানান্তর করে। দহন, বিভিন্ন বিস্ফোরণ, এবং জৈব জারণ-বিজারণ বিক্রিয়ার সাথে পরমাণু স্থানান্তর প্রক্রিয়া জড়িত। জারক নিজে বিজারিত হয়ে(অর্থাৎ ইলেকট্রন গ্রহন করে) অন্যকে জারিত(ইলেকট্রন ত্যাগ করতে) করে ✌️ যেমন-Cl,F,Br,I,Na বিজারক নিজে জারিত হয়ে (অর্থাৎ ইলেকট্রন ত্যাগ করে) অন্যকে বিজারিত (ইলেকট্রন গ্রহণ করতে) করে✌️ ইলেকট্রন গ্রহণকারী ইলেকট্রন-স্থানান্তর বিক্রিয়ায় অংশগ্রহণ করে। এই প্রসঙ্গে, জারককে ইলেকট্রন গ্রহণকারী বলা হয় এবং বিজারককে ইলেকট্রন দাতা বলা হয়। একটি সাধারণ জারক হল ফেরোসেনিয়াম আয়ন Fe(C 5H 5)+ 2, যা একটি ইলেকট্রন গ্রহণ করে Fe(C5H5)2 গঠন করতে সহায়তা করে। বাণিজ্যিকভাবে পাওয়া সবচেয়ে শক্তিশালী জারক হচ্ছে "ম্যাজিক ব্লু", যেটি N(C6H4-4-Br)3 থেকে উদ্ভূত। সাধারণ ব্যবহারে, জারক একটি সাবস্ট্রেটে অক্সিজেন পরমাণু স্থানান্তর করে। এই প্রসঙ্গে, জারককে অক্সিজেনেশন রিয়েজেন্ট বা অক্সিজেন-এটম ট্রান্সফার (OAT) এজেন্ট বলা যেতে পারে। উদাহরণস্বরূপঃ MnO− 4 (পারম্যাঙ্গানেট), CrO2− 4 (ক্রোমেট), OsO4 (ওসমিয়াম টেট্রোক্সাইড), এবং বিশেষ করে ClO− 4 (পারক্লোরেট)। খেয়াল করা প্রয়োজন যে, এই যৌগগুলোর সব অক্সাইড। কিছু ক্ষেত্রে, এই অক্সাইড যৌগগুলো ইলেকট্রন গ্রহণকারী হিসেবেও কাজ করতে পারে, যেমনঃ MnO− 4 থেকে MnO2− 4 এর রূপান্তর দ্বারা চিত্রিত করা হয়েছে, ম্যাঙ্গানেট। অক্সিজেন (O2) ওজোন (O3) হাইড্রোজেন পারঅক্সাইড (H2O2) এবং অন্যান্য অজৈব পারঅক্সাইড, ফেন্টনস রিয়েজেন্ট ফ্লোরিন (F2), ক্লোরিন (Cl2) এবং অন্যান্য হ্যালোজেন নাইট্রিক এসিড (HNO3) এবং নাইট্রেট যৌগ সালফিউরিক এসিড (H2SO4) পারঅক্সিডাইসালফিউরিক এসিড (H2S2O8) পারঅক্সিমনোসালফিউরিক এসিড (H2SO5) হাইপোক্লোরাইট, ক্লোরাইট, ক্লোরেট, পারক্লোরেট এবং অন্যান্য হ্যালোজেন, যেমনঃ ব্লিচ (NaClO) হেক্সাভ্যালেন্ট ক্রোমিয়াম যৌগ যেমনঃ ক্রোমিক এবং ডাইক্রোমিক এসিড এবং ক্রোমিয়াম ট্রাইঅক্সাইড, পাইরিডিনিয়াম ক্লোরোক্রোমেট এবং ক্রোমেট/ডাইক্রোমেট যৌগ পারম্যাঙ্গানেট যৌগ যেমনঃ পটাশিয়াম পারম্যাঙ্গানেট (KMnO4) সোডিয়াম পারবোরেট নাইট্রাস অক্সাইড (N2O), নাইট্রোজেন ডাই অক্সাইড/ডাইনাইট্রোজেন টেট্রোক্সাইড (NO2 / N2O4) পটাশিয়াম নাইট্রেট (KNO3) সোডিয়াম বিসমাথেট (NaBiO3) সিরিয়াম যৌগ যেমনঃ সিরিক অয়ামোনিয়াম নাইট্রেট এবং সিরিক সালফেট লেড ডাইঅক্সাইড (PbO2) জারকের বিপজ্জনক উপাদান হচ্ছে, একটি মৌল বা যৌগ যা অন্যান্য উপাদানের দহন ঘটাতে বা এতে অবদান রাখতে পারে। বিশ্লেষণী রসায়নবিদদের দ্বারা জারক হিসাবে শ্রেণীবদ্ধ করা কিছু মৌল বা যৌগ বিপজ্জনক উপাদান অর্থে জারক হিসাবে শ্রেণীবদ্ধ করা হয় না। এর একটি উদাহরণ হলঃ পটাশিয়াম ডাইক্রোম্যাট, যা জারকের বিপজ্জনক উপাদান পরীক্ষায় উত্তীর্ণ হয় না। যুক্তরাষ্ট্রের পরিবহন বিভাগ, জারককে বিশেষভাবে সংজ্ঞায়িত করেছে। ডট রেগুলেশন অনুযায়ী জারকের জন্য দুটি সংজ্ঞা আছে। সংজ্ঞা দুটি হল ক্লাস ৫; বিভাগ ৫.১(এ)১ এবং ক্লাস ৫; বিভাগ ৫.১(এ)২। বিভাগ ৫.১(এ)১-এ "এমন একটি উপাদান কে বোঝায় যা সাধারণত অক্সিজেন উৎপাদন করে, বা অন্যান্য উপাদানের দহন বৃদ্ধি করে বা এতে সহায়তা করতে পারে। বিভাগ ৫.১(এ)১ ডট কোড কঠিন জারকের ক্ষেত্রে প্রযোজ্য "যদি, ইউএস ম্যানুয়াল অফ টেস্ট অ্যান্ড ক্রাইটেরিয়া অনুযায়ী(ইবিআর, এই উপঅধ্যায়ের ১৭১.৭ দেখুন), এর দহন মান সময় ৩:৭ পটাশিয়াম ব্রোমেট/সেলুলোজ মিশ্রণের দহন মান সময়ের চেয়ে কম বা সমান হয়। ডট কোডের ৫.১(এ)২ তরল জারকের ক্ষেত্রে প্রযোজ্য "যদি, ইউএন ম্যানুয়াল অফ টেস্ট অ্যান্ড ক্রাইটেরিয়া অনুযায়ী পরীক্ষা করা হয়, তাহলে এটি স্বতঃস্ফূর্তভাবে ৬৯০ কিলোপ্যাসকেল থেকে ২০৭০ কিলোপ্যাসকেল গেজ পর্যন্ত চাপ বৃদ্ধির সময় ১:১ নাইট্রিক এসিড/সেলুলোজ মিশ্রনের সময়ের চেয়ে কম হয়।" Connelly, Neil G.; Geiger, William E. (১৯৯৬-০১-০১)। "Chemical Redox Agents for Organometallic Chemistry"। Chemical Reviews। 96 (2): 877–910। আইএসএসএন 0009-2665। ডিওআই:10.1021/cr940053x।  Smith, Michael B.; March, Jerry (২০০৭-০১-২৯)। March's Advanced Organic Chemistry: Reactions, Mechanisms, and Structure (ইংরেজি ভাষায়)। John Wiley & Sons। আইএসবিএন 978-0-470-08494-6।